Predkladacia správa

	Ministerstvo dopravy, výstavby a regionálneho rozvoja Slovenskej republiky 
je gestorom „Dohovoru Medzinárodnej telekomunikačnej únie (ITU)“ (ďalej len „Dohovor ITU“).

Návrh na prijatie zmien Dohovoru ITU prijatých na Konferencii vládnych splnomocnencov 2010 Medzinárodnej telekomunikačnej únie (ITU) 
v dňoch 4. až 22. októbra 2010 v Guadalajare (Mexiko) bol schválený uznesením vlády SR 
č. 681 zo dňa 2. novembra 2011. 

Vzhľadom na požiadavku depozitára, vyjadriť súhlas so zmenami v znení vyhlásení 
a výhrad členských štátov EÚ, predkladá Ministerstvo dopravy, výstavy 
a regionálneho rozvoja Slovenskej republiky návrh na zmenu uznesenia vlády SR 
č. 681/2011.

Navrhovaný materiál mení a dopĺňa pôvodné uznesenie vlády SR, uznesenie 
Národnej rady Slovenskej republiky, ako aj listinu o prijatí zmien Dohovoru ITU prijatých 
na Konferencii vládnych splnomocnencov 2010 Medzinárodnej telekomunikačnej únie (ITU) 
v dňoch 4. až 22. októbra 2010 v Guadalajare (Mexiko).

Predkladaný materiál priamo súvisí s materiálom „Návrh na prijatie zmien Ústavy ITU prijatých na Konferencii vládnych splnomocnencov 2010 Medzinárodnej telekomunikačnej únie (ITU) v dňoch 4. až 22. októbra 2010 v Guadalajare (Mexiko)“, 
ktorý bol schválený uznesením vlády SR č. 680 zo dňa 2. novembra 2011. 

Predkladaný nelegislatívny materiál bol predmetom skráteného medzirezortného pripomienkového konania a na rokovanie vlády SR sa predkladá bez rozporov.